**Πρότυπο καταστατικό για τη σύσταση Κοινωνικής Συνεταιριστικής Επιχείρησης**

*Το πρότυπο καταστατικό της Κοινωνικής Συνεταιριστικής Επιχείρησης περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στην παρ. 3 του άρθρου 15 του ν. 4430/2016 (Α ́ 250) (πρότυπο καταστατικό),*

 *β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΚΟΙΝΩΝΙΚΗΣ ΣΥΝΕΤΑΙΡΙΣΤΙΚΗΣ ΕΠΙΧΕΙΡΗΣΗΣ ΜΕ ΤΗΝ ΕΠΩΝΥΜΙΑ «……………….»**

***(Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση – Εταιρικός Τύπος – Επωνυμία**

Συστήνεται με το παρόν καταστατικό Κοινωνική Συνεταιριστική Επιχείρηση με την επωνυμία «..................... Κοινωνική Συνεταιριστική Επιχείρηση (ή Κοιν.Σ.Επ.) Ένταξης Ευάλωτων Ομάδων» ή «…………………… Κοινωνική Συνεταιριστική Επιχείρηση (ή Κοιν.Σ.Επ.) Ένταξης Ειδικών Ομάδων» ή « ………………….. Κοινωνική Συνεταιριστική Επιχείρηση (ή Κοιν.Σ.Επ.) Συλλογικής και Κοινωνικής Ωφέλειας» και το διακριτικό τίτλο «.................................».

Για τις διεθνείς συναλλαγές η ανωτέρω επωνυμία αποδίδεται «………………. Social Cooperative Enterprise» και ο διακριτικός τίτλος αποδίδεται «........................».

**Άρθρο 2**

**Έδρα**

Έδρα της Κοιν.Σ.Επ. ορίζεται ο Δήμος ....................... του νομού ..................................

**Άρθρο 3**

**Σκοπός - Δραστηριότητες**

Σκοπός της Κοιν.Σ.Επ. είναι η συλλογική και κοινωνική ωφέλεια και οι δραστηριότητές της είναι οι εξής: ....................................................................................

 **Άρθρο 4**

**Διάρκεια**

Η διάρκεια της Κοιν.Σ.Επ. ορίζεται σε ........... (..) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της Κοιν.Σ.Επ. είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Κεφάλαιο - Συνεταιριστική Μερίδα**

*(ύψος συνεταιριστικής μερίδας τουλάχιστον εκατό (100) ευρώ (€))*

Α. Το συνολικό κεφάλαιο του συνεταιρισμού ανέρχεται στο ποσό των ……….. ευρώ (00,00 €), το οποίο διαιρείται σε ……… (…) συνεταιριστικές μερίδες.

Β. Το ύψος των συνεταιριστικών μερίδων (υποχρεωτικών και προαιρετικών) ορίζεται στο ποσό των ............. ευρώ (00,00 €).

**Άρθρο 6**

**Ιδρυτικά μέλη της Κοιν.Σ.Επ.**

(*τουλάχιστον πέντε (5) φυσικά ή νομικά πρόσωπα ή επτά (7) αν πρόκειται για Κοιν.Σ.Επ. ένταξης*)

Τα ιδρυτικά μέλη της Κοιν.Σ.Επ. είναι τα εξής:

 (*για ιδρυτή φυσικό πρόσωπο*)

1. Ο/Η ..............................., όνομα πατρός: …………. και Α.Φ.Μ. ……… κ.ο.κ.

(*για ιδρυτή νομικό πρόσωπο ιδιωτικού δικαίου*) ..........................................

2. Η εταιρεία με την επωνυμία «………………», αρ. Γ.Ε.ΜΗ. …………., Α.Φ.Μ. …………………….. και έδρα: δήμος ………, οδός …….., αρ. ….., την οποία εκπροσωπεί νομίμως ο/η..................., όνομα πατρός: …………………….. και Α.Φ.Μ. …………………… κ.ο.κ.

**Άρθρο 7**

**Όροι εισόδου, εξόδου και αποβολής των μελών**

1. Για την είσοδο νέου μέλους στην Κοιν.Σ.Επ. μετά τη σύσταση ισχύουν τα εξής:

....................................................................................................................................

 2. Για την έξοδο μέλους από την Κοιν.Σ.Επ. ισχύουν τα εξής:

...................................................................................................................................

 3. Για την αποβολή μέλους από την Κοιν.Σ.Επ. ισχύουν τα εξής:

…………………………………………………………………….:………………….

**Άρθρο 8**

**Έκταση της ευθύνης των μελών**

 Για τις εταιρικές υποχρεώσεις ευθύνεται μόνο η Κοιν.Σ.Επ. με την περιουσία της. Ειδικά, για τις υποχρεώσεις προς το Δημόσιο ο διαχειριστής ή ο πρόεδρος της διοικούσας επιτροπής της ευθύνεται αλληλεγγύως και εις ολόκληρον με την Κοιν.Σ.Επ. για τις οφειλές της προς το Δημόσιο, σύμφωνα με το άρθρο 31 του Ν. 4321/2015 (Α 32), το άρθρο 115 του Ν. 2238/1994 (Α 151) και το άρθρο 4 του Ν. 2556/1997 (Α 270) και διατηρεί δικαίωμα αναγωγής κατά των λοιπών μελών της Κοιν.Σ.Επ. Για τις οφειλές προς το Δημόσιο διατηρεί δικαίωμα αναγωγής κατά των λοιπών μελών της Κοιν.Σ.Επ., τα οποία για τις οφειλές του προηγούμενου εδαφίου, ευθύνονται έναντί του απεριόριστα και εις ολόκληρον.

**Άρθρο 9**

**Προσωρινή Διοικούσα Επιτροπή**

*(τουλάχιστον τρία μέλη)*

Τα μέλη της προσωρινής διοικούσας επιτροπής που θα μεριμνήσει για την έγκριση του καταστατικού και τη σύγκληση της πρώτης Γενικής Συνέλευσης για ανάδειξη των οργάνων διοίκησης της Κοιν.Σ.Ε.Π., είναι:

1. Ο/Η ..............................................., όνομα πατρός: ……… και Α.Φ.Μ.. ……. κ.ο.κ.

**Άρθρο 10**

**Διαχειριστική χρήση**

Η διαχειριστική χρήση είναι ετήσια και λήγει την 31η Δεκεμβρίου. Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

***(II. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

 **Άρθρο 11**

**...............................**

 **Άρθρο 12**

**................................**

***(III. ΑΚΡΟΤΕΛΕΥΤΙΟ ΑΡΘΡΟ)***

 **Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του ν. 4430/2016 και συμπληρωματικά οι διατάξεις του ν. 1667/1986.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η .............................. όνομα πατρός: …………. και Α.Φ.Μ. ……………....κ.ο.κ.

1. Η εταιρεία με την επωνυμία «..............................», αρ. Γ.Ε.ΜΗ. ......................, Α.Φ.Μ. ................................... και έδρα: δήμος ………, οδός …….., αρ. ….., την οποία εκπροσωπεί νομίμως για την υπογραφή του παρόντος ο/η ..............................., όνομα πατρός ……………. και Α.Φ.Μ. …….. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

1. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΚΟΙΝΩΝΙΚΗ ΣΥΝΕΤΑΙΡΙΣΤΙΚΗ ΕΠΙΧΕΙΡΗΣΗ  (Κοιν.Σ.Επ.)**

1. Η Κοινωνική Συνεταιριστική Επιχείρηση είναι  Αστικός Συνεταιρισμός που έχει ως καταστατικό σκοπό τη συλλογική και την κοινωνική ωφέλεια των μελών της. Διέπεται από τις διατάξεις του ν. 4430/2016 και συμπληρωματικά από τις διατάξεις του ν. 1667/1986.

2. Συστήνεται στην Υπηρεσία Μιας Στάσης  του ΥπουργείουΚοινωνικής Συνοχής και Οικογένειας, σύμφωνα με το  άρθρο 8 του ν. 4919/2022 ή στην e-ΥΜΣ του  άρθρου 12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ..

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Για τη σύσταση Κοινωνικής Συνεταιριστικής Επιχείρησης απαιτούνται τουλάχιστον πέντε (5) φυσικά ή νομικά πρόσωπα και τουλάχιστον επτά  (7) αν πρόκειται για Κοιν.Σ.Επ. ένταξης.

**Οδηγίες συμπλήρωσης πρότυπου καταστατικού**

*Στην περίπτωση σύστασης της Κοινωνικής  Συνεταιριστικής Επιχείρησης μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Υπουργείου Κοινωνικής Συνοχής και Οικογένειας η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

 **I. Υποχρεωτικό περιεχόμενο**

**Άρθρο 1**

1. Η επωνυμία της Κοιν.Σ.Επ. ορίζεται από το σκοπό και  το είδος της.   Ονόματα  μελών  ή   τρίτων   δεν   περιλαμβάνονται   στην   επωνυμία  της Κοιν.Σ.Επ..

2. Στην επωνυμία θα πρέπει να περιέχονται υποχρεωτικά οι λέξεις «Κοινωνική  Συνεταιριστική Επιχείρηση» ή το ακρωνύμιο «Κοιν.Σ.Επ.».

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις «Social Cooperative Enterprice»

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

 **Άρθρο** **2**

Έδρα ορίζεται ο δήμος που εγκαθίσταται η Κοιν.Σ.Επ. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

 **Άρθρο** **3**

1. Ανάλογα με τον ειδικότερο σκοπό τους, οι Κοιν.Σ.Επ. διακρίνονται στις εξής κατηγορίες:

 α) Κοιν.Σ.Επ. Ένταξης, οι οποίες διακρίνονται σε δύο υποκατηγορίες:

 αα) Κοιν.Σ.Επ. Ένταξης Ευάλωτων Ομάδων, οι οποίες επιδιώκουν την ένταξη στην οικονομική και κοινωνική ζωή, των ατόμων που ανήκουν στις Ευάλωτες Κοινωνικές Ομάδες. Ποσοστό 30% κατ’ ελάχιστον των μελών και των εργαζομένων στις επιχειρήσεις αυτές ανήκουν υποχρεωτικά σε αυτές τις κατηγορίες. Η συμμετοχή σε αυτές των φυσικών προσώπων που ανήκουν στις Ευάλωτες Ομάδες Πληθυσμού και προσμετρώνται στο παραπάνω ποσοστό πρέπει να διενεργείται για συγκεκριμένο χρονικό διάστημα, το οποίο προσδιορίζεται στο καταστατικό της Κοιν.Σ.Επ.. Αν για οποιονδήποτε λόγο σταματήσει να πληρείται το ανωτέρω ποσοστό, ο Φορέας πρέπει εντός τριών (3) μηνών να προβεί στις απαραίτητες εγγραφές μελών ή προσλήψεις εργαζομένων. Άλλως μετατρέπεται σε Κοιν.Σ.Επ. Συλλογικής και Κοινωνικής Ωφέλειας.

αβ) Κοιν.Σ.Επ. Ένταξης Ειδικών Ομάδων, οι οποίες επιδιώκουν την ένταξη στην οικονομική και κοινωνική ζωή των ατόμων που ανήκουν στις Ειδικές Ομάδες Πληθυσμού. Ποσοστό 50% κατ’ ελάχιστον των μελών και των εργαζομένων στις επιχειρήσεις αυτές ανήκουν υποχρεωτικά σε αυτές τις κατηγορίες. Η συμμετοχή σε αυτές των φυσικών προσώπων που ανήκουν στις Ειδικές Ομάδες Πληθυσμού και προσμετρώνται στο παραπάνω ποσοστό πρέπει να διενεργείται για συγκεκριμένο χρονικό διάστημα, το οποίο προσδιορίζεται στο καταστατικό της Κοιν.Σ.Επ.. Αν για οποιονδήποτε λόγο σταματήσει να πληρείται το ανωτέρω ποσοστό, ο Φορέας πρέπει εντός τριών (3) μηνών να προβεί στις απαραίτητες εγγραφές μελών ή προσλήψεις εργαζομένων.

 β) Κοιν.Σ.Επ. Συλλογικής και Κοινωνικής ωφέλειας, οι οποίες αναπτύσσουν δραστηριότητες «βιώσιμης ανάπτυξης», ή και παρέχουν «κοινωνικές υπηρεσίες γενικού ενδιαφέροντος».

2. Στο σκοπό περιλαμβάνονται το/τα  αντικείμενα δραστηριότητας της Κοιν.Σ.Επ.

3. Ειδικά στη σύσταση εταιρείας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμο <https://www.aade.gr/epiheiriseis/forologikes-ypiresies/mitroo/allagi-antistoihisi-kad>

 4. Στην Κοιν.Σ.Επ. απαγορεύεται η άσκηση δραστηριότητας για την οποία από τον νόμο έχει οριστεί αποκλειστικός εταιρικός τύπος.

**Άρθρο 4**

Η διάρκεια της Κοιν.Σ.Επ. μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

 **Άρθρο 5**

1. Ορίζεται το ύψος του συνεταιριστικού κεφαλαίου.

2. Το κεφάλαιο της επιχείρησης διαιρείται σε συνεταιριστικές μερίδες. Ο αριθμός των μερίδων και η ονομαστική τους αξία, η οποία είναι ίδια για κάθε μερίδα, καθορίζονται στο καταστατικό της επιχείρησης. Κάθε μέλος της Κοιν.Σ.Επ. διαθέτει από μία υποχρεωτική συνεταιριστική μερίδα, το ύψος της οποίας δεν μπορεί να είναι κατώτερο των εκατό (100) ευρώ.

 3. Τα μέλη της Κοιν.Σ.Επ. διαθέτουν από μία υποχρεωτική συνεταιριστική μερίδα, ως ελάχιστη συμμετοχή στο κεφάλαιο της επιχείρησης και είναι ίση για όλα τα μέλη. Στο καταστατικό μπορεί να προβλέπεται η απόκτηση μέχρι πέντε (5) προαιρετικών μερίδων χωρίς δικαίωμα ψήφου.

 4. Η απόκτηση υποχρεωτικών συνεταιριστικών μερίδων πραγματοποιείται με καταβολή μετρητών, ενώ η απόκτηση προαιρετικών μερίδων μπορεί να πραγματοποιείται με καταβολή μετρητών, καθώς και με την εισφορά κινητής ή και ακίνητης περιουσίας, εφόσον αυτό προβλέπεται ρητά στο καταστατικό.

**Άρθρο 6**

  Συμπληρώνονται τα στοιχεία των μελών της Κοιν.Σ.Επ. Ανάλογα με τον ειδικότερο σκοπό θα πρέπει να πληρούνται τα ποσοστά που προβλέπονται στο άρθρο 14 του ν. 4430/2016.

**Άρθρο 7**

Ορίζονται οι όροι εισόδου και εξόδου των μελών καθώς και οι λόγοι αποβολής, σύμφωνα με το άρθρο 17 του ν. 4430/2016.

**Άρθρο 8**

Σύμφωνα με το άρθρο 16 του ν. 4430/2016 για τις εταιρικές υποχρεώσεις ευθύνεται μόνο η Κοιν.Σ.Επ. με την περιουσία της. Ειδικά, για τις υποχρεώσεις προς το Δημόσιο ο διαχειριστής ή ο πρόεδρος της διοικούσας επιτροπής της ευθύνεται αλληλεγγύως και εις ολόκληρον με την Κοιν.Σ.Επ. για τις οφειλές της προς το Δημόσιο, σύμφωνα με το άρθρο 31 του Ν. 4321/2015 (Α 32), το άρθρο 115 του Ν. 2238/1994 (Α 151) και το άρθρο 4 του Ν. 2556/1997 (Α 270) και διατηρεί δικαίωμα αναγωγής κατά των λοιπών μελών της Κοιν.Σ.Επ. Για τις οφειλές προς το Δημόσιο διατηρεί δικαίωμα αναγωγής κατά των λοιπών μελών της Κοιν.Σ.Επ., τα οποία για τις οφειλές του προηγούμενου εδαφίου, ευθύνονται έναντί του απεριόριστα και εις ολόκληρον.

 **Άρθρο 9**

Ορίζεται η προσωρινή διοικητική επιτροπή, αποτελούμενη από τουλάχιστον τρία (3) μέλη με σκοπό να  μεριμνήσει  για την έγκριση του  καταστατικού και τη σύγκληση της πρώτης γενικής συνέλευσης για  ανάδειξη των οργάνων διοίκησης της Κοιν.Σ.Επ.

**Άρθρο 10**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Κοιν.Σ.Επ. στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

 **ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 10  που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 10).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. ν. 4430/2016,  αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της Κοιν.Σ.Επ. μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της Κοιν.Σ.Επ οφείλουν να υπογράψουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2.  Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.